# Ikimono no kiroku

| *Ikimono no kiroku* |
| --- |
| orig. 生きものの記録 |
|  |
| Generell informasjon |
| Genre | Drama |
| Utgivelsesår | 1955 |
| Nasjonalitet | Japan |
| Varighet | 103 min. |
| Språk | Japansk |
| Bak kamera |
| Regi | Akira Kurosawa  |
| Manus | Shinobu Hashimoto, Fumio Hayasaka, Hideo Oguni  |
| Produsent(er) | Sōjirō Motoki |
| Musikk | Masaru Sato  |
| Foto | Asakazu Nakai  |
| Foran kamera |
| Medvirkende | Toshiro Mifune, Takashi Shimura, Minoru Chiaki, Kamatari Fujiwara, Ken Mitsuda, Masao Shimizu, Noriko Sengoku, Akemi Negishi, Eijirō Tōno, Hiroshi Tachikawa  |
| Annen informasjon |
| Filmformat | 35-mm-film Normalbilde (1,37 : 1) |
| Farve/s.hv | Svart-hvitt |
| Filmselskap | Toho  |
| Budsjett | 130 000 000 japansk yen  |
|  |
| Premiere(r) | * 1955
* 22. november 1955 (sted: Japan)
 |
| Eksterne lenker |
| IMDb
 |

Ikimono no kiroku (生きものの記録, Ikimono no kiroku) er en japansk dramafilm fra 1955 med manus og regi av Akira Kurosawa. Historien omhandler en middelaldrende fabrikkarbeider som frykter et atomanslag og blir besatt av å flytte hele familien sin til det han anser for å være det tryggeste stedet å rømme til, et gårdsbruk i Brazil.

I filmen medvirker fler av Kurosawas faste skuespillere som Toshiro Mifune og Takashi Shimura. Den var med i programmet i Filmfestivalen i Cannes i 1956.

Den er også kjent under de engelske titlene *Record of a Living Being*, *I Live In Fear* og *The Heart of Hiroshima*

## Handling

Kiichi Nakajima er en gammel støperi-eier som er overbevist om at han og hans kjære alle snart kommer til å bli drept i en nært forestående atomkrig, hvis de blir værende i Japan. Så han bestemmer seg for å flytte dem til antatt sikkerhet i Brasil. Men han ønsker også ta med seg sine tre uekte barn og to elskerinner sammen med sin kone og de fire barna de har sammen. Han sier at ingenting er viktigere enn deres fremtidige overlevelse. Kiichis tre eldste barn overbeviser imidlertid kona hans om å prøve å få ham dømt som tilbakestående, for å hindre ham fra å kaste bort den fremtidige arven deres på disse planene. De bringer ham derfor til panel som inkluderer Dr. Harada, en tannlege. De bestemmer til slutt at Kiichis irrasjonelle oppførsel rettferdiggjør å forhindre ham fra å ta så alvorlige økonomiske avgjørelser som kan gå ut over hele familien hans.

Men Kiichi forsøker snart å finne en måte å gå videre med flyttingen uansett. Men dette misslykkes, og hans mentale tilstand begynner å forverres raskere når han ikke lenger føler at han gjør noe for å redde seg selv og familien sin. Han blir stadig mer desperat og tror at familien hans kommer til å være mer villige til å reise sammen med ham til Sør-Amerika hvis de ikke lenger har jobb eller en inntektskilde som binder dem til Japan. Han brenner derfor ned hele støperiet sitt. Dr. Harada besøker deretter Kiichi ved den psykiatriske sykehuset han ble sendt til. Men han blir snart opprørt når han legger merke til solen gjennom vinduet, og han tror det er jorden som brenner på grunn av atomvåpnene.

## Skuespillere

* Toshirô Mifune som Kiichi Nakajima
* Takashi Shimura som Dr. Harada
* Minoru Chiaki som Jiro Nakajima
* Eiko Miyoshi som Toyo Nakajima
* Kyôko Aoyama som Sue Nakajima
* Haruko Tôgô som Yoshi Nakajima
* Noriko Sengoku som Kimie Nakajima
* Akemi Negishi som Asako Kuribayashi
* Hiroshi Tachikawa som Ryoichi Sayama
* Kichijirô Ueda som faren til Mr. Kuribayashi
* Eijirô Tôno som en gammel mann fra Brasil
* Yutaka Sada som Ichiro Nakajima
* Kamatari Fujiwara som Okamoto
* Ken Mitsuda som dommer Araki

## Referanser

## Eksterne lenker

* (en) *Ikimono no kiroku* på Internet Movie Database

* (no) *Ikimono no kiroku* hos Filmfront (arkivert versjon)

* (sv) *Ikimono no kiroku* i Svensk Filmdatabas

* (da) *Ikimono no kiroku* i Danmark Nationale Filminstitut

* (fr) *Ikimono no kiroku* på Allociné

* (nl) *Ikimono no kiroku* på MovieMeter

* (en) *Ikimono no kiroku* på The Movie Database – film

* (en) *Ikimono no kiroku* på Rotten Tomatoes

Denne artikkelen er en **spire**. Du kan hjelpe Wikipedia ved å utvide den.